APSTIPRINĀTI ar

 Cēsu novada domes

13.02.2020. lēmumu Nr.36

Pielikums

Cēsu novada domes

13.02.2020. lēmumam Nr.36

NOTEIKUMI

Cēsīs, Cēsu novadā

2020. gada 13. februārī Nr.5

**Par sporta pasākumiem un sporta attīstībai paredzēto pašvaldības budžeta līdzekļu**

**sadales kārtību Cēsu novadā**

*Izdoti saskaņā ar Sporta likuma 7.panta pirmās daļas*

*3.un 6.punktu un Valsts pārvaldes likuma*

*pirmās daļas 2.punktu un 73.panta pirmās daļas 4.punktu.*

1. **Vispārīgie noteikumi**
	1. Noteikumi nosaka kārtību, kādā Cēsu novada pašvaldība (turpmāk - Pašvaldība) piešķir finansējumu no sportam paredzētā budžeta (turpmāk – finansējums) Pašvaldības organizētiem sporta pasākumiem, Cēsu novada komandu dalībai valsts mēroga sacensībās, juridiskām un fiziskām personām sporta pasākumu organizēšanai Cēsu novadā, pieaugušo un veterānu dalībai Latvijas Sporta Veterānu savienības (turpmāk - LSVS) organizētajās finālsacensībās, Cēsu novadā reģistrētajām sporta biedrībām sporta veidu attīstībai un individuālajiem sportistiem.
	2. Pašvaldība atbalsta augstas klases sporta un jaunatnes sporta attīstību.
	3. Noteikumi neattiecas uz Pašvaldībai piederošo sporta bāzu uzturēšanas izdevumiem, Cēsu pilsētas sporta skolas uzturēšanu un mācību – treniņu procesa nodrošināšanu, Cēsu novada vispārizglītojošo skolu sportu.
	4. Finansējums tiek piešķirts Pašvaldības apstiprinātā sporta budžeta ietvaros.

1. **Finansējuma sadalījums un piešķiršanas kārtība**

* 1. Finansējums tiek piešķirts šādā secībā:
		1. Cēsu novada komandu dalībai valsts mēroga sporta pasākumos (Latvijas Jaunatnes olimpiāde, Latvijas olimpiāde, Latvijas Ziemas olimpiāde, LSVS organizētās finālsacensības un citās valsts nozīmes sacensībās, kuru organizators vai rīkotājs ir valsts atzīta struktūrvienība (Latvijas Olimpiskā komiteja, Latvijas Sporta federāciju padome, Latvijas Tautas sporta asociācija, LSVS u.c.);
		2. Pašvaldības organizētiem sporta un veselīgu dzīvesveidu veicinošiem pasākumiem un dalībai valsts mēroga ar sportu un veselīgu dzīvesveidu saistītos pasākumos;
		3. Sporta organizāciju un biedrību organizētiem sporta un veselīga dzīves veida veicinošiem pasākumiem (Pasaules un Eiropas čempionātiem, pasaules un Eiropas kausu posmiem, Latvijas čempionātiem, Latvijas kausu posmiem, starptautiskiem sporta pasākumiem, Cēsu novada čempionātiem un turnīriem, aktīvu dzīves veidu veicinošiem pasākumiem) Cēsu novadā un tiešā tā tuvumā (25km attālumā no Cēsu novada administratīvi teritoriālās robežas);
		4. Finansējums sporta biedrībām sporta veidu attīstībai un individuālajiem sportistiem;
		5. Iestāšanās maksas sporta organizācijās un biedru naudu apmaksai;
		6. Cēsu Pilsētas Sporta skolas (turpmāk - CPSS) organizēto sporta pasākumu nodrošināšanai;
		7. Neparedzētiem gadījumiem paredzētie Pašvaldības sporta budžeta līdzekļi.

* 1. Finansējums, kas nav izmantots noteikumu 2.1.1., 2.1.2., 2.1.5, 2.1.6 un 2.1.7. punktos noteiktajos gadījumos, tiek piešķirts šādi:
		1. sporta pasākumu organizēšanai Cēsu novadā un tiešā tā tuvumā fiziskām un juridiskām personām – līdz 45%;
		2. finansējums sporta biedrībām sporta veidu attīstībai un individuāliem sportistiem – līdz 55%, kurš tiek piešķirts šādā secībā:
			1. finansējums sporta komandai un individuālajam sportistam ar visaugstākajiem sasniegumiem iepriekšējā kalendārajā gadā vai dalību augstākajā līgā valstī sporta veidā, kuru izvērtē un nosaka sporta padome;
			2. atlikušais finansējums sporta biedrībām sporta veidu attīstībai – līdz 75%;
			3. finansējums individuālajiem sportistiem – līdz 25%.
	2. Finansējums tiek piešķirts, pamatojoties uz juridiskas vai fiziskas personas pieteikumu, kurš iesniedzams Pašvaldībā atbilstoši šajos noteikumos noteiktajai kārtībai ne vēlāk kā līdz 15. oktobrim par nākamo kalendāro gadu. Vēlāk iesniegtie pieteikumi netiek izskatīti un iekļauti sporta budžeta sadales kārtībā.
	3. Finansējums tiek dalīts atbilstoši prioritāro sporta veidu iedalījumam Cēsu novadā (1. pielikums). Prioritāro sporta veidu sadalījumu izvērtē Cēsu novada Sporta padome līdz 1.novembrim, ņemot vērā patieso situāciju sporta veidu aktivitāšu nodrošināšanā un attiecīgā sporta veida attīstībā. Prioritārie sporta veidi tiek sadalīti trijos līmeņos, ņemot vērā šādus kritērijus:
		1. iekoptās tradīcijas Cēsu novadā attiecīgajā sporta veidā;
		2. CPSS programmu ietvaros apgūstāmie sporta veidi;
		3. vecumposmu piramīda - bērni, jaunieši, pieaugušie;
		4. ir vai nav olimpiskais sporta veids;
		5. sporta bāzes esamība;
		6. sasniegtie rezultāti Latvijas, Eiropas, pasaules līmenī;
		7. Sporta padomes biedru un neatkarīgu ekspertu viedoklis.
1. **Finansējums sporta biedrībām sporta veidu attīstībai**
	1. Pašvaldības atbalstāmās sporta biedrības tiek iedalītas 3 (trīs) grupās prioritārā secībā:
		1. Pirmajā grupā tiek iekļautas sporta biedrības, kuras nodrošina treniņprocesu sporta veidā, kam piešķirts pirmā līmeņa statuss, un to atbalstam ir atbilstoša sporta infrastruktūra, ir augsti sasniegumi Latvijas un starptautiska mēroga sacensībās (izņemot CPSS audzēkņu dalība Latvijas čempionātos) iepriekšējā laika periodā no 1.septembra līdz 31.augustam, pārstāvot Cēsu novadu ar vismaz trijām komandām (individuāliem sporta veidiem – ar vismaz 10 sportistiem), biedrībā ir vecumposmu piramīda - bērni, jaunieši, pieaugušie, biedrība organizē treniņu procesu, sportistu dalību sacensībās (tajā skaitā starptautiskas nozīmes), kā arī organizē starptautiskas sacensības ar vismaz 5 valstu piedalīšanos. Finansējums tiek aprēķināts, ņemot par bāzi summu 500 EUR (pieci simti *euro*);
		2. Otrajā grupā tiek iekļautas sporta biedrības, kuras atbilst pirmā vai otrā līmeņa prioritāro sporta veidu statusam, to īstenotajā sporta veidā tiek organizētas dažāda līmeņa sacensības Cēsu novadā, ir augsti sasniegumi Latvijas mēroga sacensībās (izņemot CPSS audzēkņu dalība Latvijas čempionātos) laika periodā no 1.septembra līdz 31.augustam, pārstāvot Cēsu novadu un Latvijas izlases, ir vecumposmu piramīda, notiek treniņu process un dalība sacensībās. Finansējums tiek aprēķināts, ņemot par bāzi summu 200 EUR (divi simti *euro*);
		3. Trešajā grupā tiek iekļautas sporta biedrības, kuras aktīvi iesaistās sporta, aktīva un veselīga dzīvesveida popularizēšanā Cēsīs, sporta sacensību organizēšanā, organizē patstāvīgi sporta un veselīga dzīves veida veicinošus pasākumus, tiek pārstāvēts Cēsu novads dažāda mēroga sporta sacensībās (izņemot CPSS audzēkņu dalība Latvijas čempionātos) un veselīgu dzīves veidu veicinošos pasākumos (tai skaitā tautas sports, veterānu sports). Finansējums tiek aprēķināts, ņemot par bāzi summu 100 EUR (viens simts *euro*).
	2. Papildus piešķirtajam bāzes finansējumam katrai sporta biedrībai tiek piešķirti koeficienti:
		1. 1.līmeņa prioritāriem sporta veidiem piešķir koeficientu – 6; 2.līmeņa prioritāriem sporta veidiem piešķir koeficientu – 4; 3.līmeņa prioritāriem sporta veidiem piešķir koeficientu - 2;
		2. komandu sporta veidos finansējums katrai komandai atsevišķi - 0,5 punkti, individuālajos sporta veidos par katriem 10 (desmit) biedrības aktīviem Cēsīs reģistrētiem iedzīvotajiem (audzēkņiem) - 0,5 punkti;
		3. rēķinot atsevišķi koeficientu 3, ja komanda piedalās Latvijas čempionātu augstākajā līgā vai iepriekšējā sezonā izcīnījusi pāreju Latvijas čempionātā no zemākas līgas uz augstāku;
		4. rēķinot papildus koeficientu 0,5, ja biedrības īstenotajā sporta veidā nav iespējams treniņu process Pašvaldības dibinātajās izglītības iestādēs;
		5. iegūta godalgota vieta Latvijas čempionātā, Latvijas Jaunatnes olimpiādē, LSVS organizētajās sporta spēlēs u.c. līdzvērtīgās sacensībās – 3 punkti, iegūta vieta augstāka par vidējo – 2 punkti, iegūta vieta zemāka par vidējo – 1 punkts;
		6. iegūta godalgota vieta Eiropas un pasaules čempionātos – 3 punkti, iegūta vieta augstāka par vidējo – 2 punkti, iegūta vieta zemāka par vidējo – 1 punkts
		7. par katru bērnu un jauniešu komandu, kura tiek gatavota augstu sasniegumu sportam ārpus CPSS, - 1 punkts;
	3. Sporta biedrību, kas pretendē uz finansējumu, juridiskai adresei jābūt Cēsu novadā, vai jānodarbojas ar Cēsu novada bērnu un jauniešu mācību-treniņu darbu atbilstoši Latvijas Republikas normatīvajiem aktiem, īstenojot licencētas interešu izglītības programmas, vai jānodrošina sportiskas un veselību veicinošas aktivitātes Cēsu novada iedzīvotajiem.
	4. Ja biedrība nodarbojas ar Cēsu novada bērnu un jauniešu apmācību kādā no sporta veidiem, bet tās juridiskā adrese nav Cēsu novadā, finansējumu piešķir tikai Cēsu novada bērniem un jauniešiem.
	5. Sporta biedrībām, kas vēlas pretendēt uz Pašvaldības finansiālo atbalstu, līdz 15.oktobrim Pašvaldībā jāiesniedz:
		1. iesniegums par finansējuma pieprasījumu, norādot kopējo mērķi (dalību sacensībās, biedrības iekšējo sporta pasākumu organizēšanu u.c.), kopējo plānoto izdevumu tāmi, norādot Pašvaldībai pieprasīto finansējumu, precizējot tā izlietošanas mērķi, iepriekš saskaņojot to Pašvaldībā (2.pielikums);
		2. dokumenti, kas apliecina biedrības komandas vai sportistu individuālos sasniegumus iepriekšējā laika periodā no 1.septembra līdz 31.augustam;
		3. reāli darbojošos sportistu saraksts;
		4. biedrības organizēto sporta pasākumu saraksts un dokumenti, kas apliecina piedalīšanos sacensībās iepriekšējā laika periodā no 1.septembra līdz 31.augustam;
		5. pasākumu kalendārais plāns nākamajam budžeta gadam;
		6. treniņu vietu un laiku provizoriskie grafiki. Nodarbību vietas un laika izmaiņu gadījumā, jāinformē Pašvaldība, iesniedzot rakstveida informāciju par treniņu norises vietu un laiku;
		7. treneru, sporta speciālistu izglītības apliecinošie dokumenti, atbilstoši Latvijas Republikas normatīvajos aktos noteiktajam;
	6. Ja vienas biedrības ietvaros tiek realizēti vairāki sporta veidi, noteikumu 3.5. apakšpunktos minētie dokumenti par katru sporta veidu jāiesniedz atsevišķi.
2. **Finansējums individuālajiem sportistiem.**

* 1. Pašvaldības atbalstāmie individuālie sportisti tiek atbalstīti, ņemot vērā iedalījumu prioritārajos sporta veidos, sasniegtos rezultātus Latvijas, Baltijas, Eiropas un pasaules līmeņos iepriekšējā laika periodā no 1.septembra līdz 31.augustam, kā arī Sporta padomes atzinumu. Katram sportistam tiek piešķirti koeficienti, ņemot vērā:
		1. iedalījumu prioritārajos sporta veidos, kur 1.līmenis -6 punkti; 2.līmenis -4 punkti; 3.līmenis – 2 punkti;
		2. sportista sasniegumus Latvijas čempionātā (tajā skaitā jaunatnes, pieaugušo vai līdzvērtīgas nozīmes sacensībās cilvēkiem ar īpašām vajadzībām, izņemot CPSS audzēkņu dalību Latvijas čempionātos), ir apliecinājums par dalību izlases vai izlases kandidāta sastāvā. Koeficientu sadalījums: 1.vieta -3 punkti; 2.vieta- 2 punkti; 3.vieta – 1 punkts;
		3. sportista dalība Baltijas čempionātā izlases sastāvā (tajā skaitā jaunatnes, pieaugušo vai līdzvērtīgas nozīmes sacensībās cilvēkiem ar īpašām vajadzībām), kur iegūta godalgota vieta – 3 punkti; izcīnīta vieta augstāka par vidējo – 2 punkti; izcīnīta vieta zemāka par vidējo – 1 punkts;
		4. sportista dalība Eiropas vai Pasaules čempionātā, vienā vai vairākos Pasaules kausa posmos (tajā skaitā līdzvērtīgas nozīmes sacensībās jauniešiem, pieaugušajiem vai cilvēkiem ar īpašām vajadzībām), ir izcīnītas tiesības vai izpildīti sporta veidā noteiktie kritēriji dalībai Eiropas čempionātā, Pasaules čempionātā vai Pasaules kausa posmā – 3 punkti;
		5. Sporta padomes vērtējums, ņemot vērā katra sportista vai trenera ieguldījumu sporta veida attīstībā Cēsu novadā, kā arī uzklausot sporta treneru vai citu ar konkrēta sporta veidu saistītu ekspertu viedokli.
	2. Pašvaldības finansējuma summu atbalstam sportistam dalībai Olimpiskajās spēlēs, Jaunatnes Olimpiskajās spēlēs vai Paraolimpiskajās spēlēs, ja saņemts Latvijas Olimpiskās komitejas vai Latvijas Paraolimpiskas komitejas apliecinājums par sportista iekļaušanu Latvijas izlases sastāvā, piešķir ar Sporta padomes atzinumu un atsevišķu Domes lēmumu;
	3. Prioritāri finansējumu piešķir individuālajiem pretendentiem, kuriem deklarētā dzīves vieta ir Cēsu novadā ne mazāk kā 6 (sešus) mēnešus no iesnieguma saņemšanas brīža. Ja finansējuma saņēmējs ir bērns līdz 18 gadu vecumam, gan bērnam, gan vienam bērna likumiskajam pārstāvim deklarētai dzīves vietai ir jābūt Cēsu novadā ne mazāk kā 6 (sešus) mēnešus no iesnieguma saņemšanas brīža.
	4. Individuālajiem sportistiem līdz 15.oktobrim Pašvaldībā jāiesniedz (pieprasījumu par Pašvaldības finansiālu atbalstu bērnam līdz 18 gadiem iesniedz viņu likumiskie pārstāvji):
		1. Iesniegums, norādot kopējo mērķi, kopējo izdevumu tāmi, Pašvaldības iespējamo finansējumu, precizējot tā izlietošanas mērķi (3.pielikums);
		2. Dokumenti, kas apliecina sasniegumus sportā iepriekšējā laika periodā no 1.septembra līdz 31.augustam;
		3. atzītas sporta veida federācijas apstiprinātu apliecinājumu par sportista dalību Latvijas izlases vai izlases kandidāta sastāvā;
		4. apliecinājumu par izcīnītām tiesībām vai izpildītiem sporta veidā noteiktiem kritērijiem dalībai Pasaules čempionātā, Pasaules kausa posmā, Eiropas čempionātā tekošajā kalendārajā gadā (tajā skaitā jaunatnes vai līdzvērtīgas nozīmes sacensībās cilvēkiem ar īpašām vajadzībām).
1. **Finansējums sporta pasākumu organizēšanai**
	1. Finansējuma piešķiršanas kārtība:
		1. finansējums tiek piešķirts, pamatojoties uz juridiskās vai fiziskās personas iesniegumu (4.pielikums), kā arī ņemot vērā biedrības pieredzi pasākumu organizēšanā, atsauksmes par iepriekšējo pasākumu, ja tāds notika, Sporta padomes vērtējumu par katru konkrētu pasākumu;
		2. Uz finansējumu sporta pasākumu organizēšanai Cēsu novadā un ciešā tā tuvumā ( līdz 25km attālumam no Cēsu novada administratīvās teritorijas robežas) var pretendēt jebkura fiziska vai juridiska persona, līdz iepriekšējā kalendārā gada 15.oktobrim, iesniedzot pašvaldībā iesniegumu par finansējuma piešķiršanu sporta pasākumu organizēšanai, sporta pasākuma nolikumu, kopējo pasākuma ieņēmumu, izdevumu tāmi, kur norādīts, kādam mērķim tiks izmantots iespējamais Pašvaldības finansējums, plānoto pasākuma dalībnieku un skatītāju skaitu.
		3. Finansējums sporta pasākumu organizēšanai var tikt piešķirts:
			1. Starptautisku sporta pasākumu (Pasaules un Eiropas čempionātu, pasaules un Eiropas kausu posmu organizēšanai) organizēšanai, līdz 5000 EUR (pieci tūkstoši *euro*), ja pasākuma organizators nodrošina ne mazāk kā 100 dalībnieku no 4 valstīm un vairāk, un pasākums ilgst ne mazāk kā 2 dienas;
			2. Latvijas čempionātu un Latvijas kausu posmu organizēšanai līdz 2500 EUR (divi tūkstoši pieci simti euro), izņēmums - motorizēto sporta pasākumu organizēšanai līdz 3000 EUR (trīs tūkstoši euro);
			3. Cēsu novada čempionātu, turnīru organizēšanai līdz 1000 EUR (viens tūkstotis *euro*), ja pasākuma organizators nodrošina iespēju piedalīties pasākumā visiem novada iedzīvotajiem, attiecīgajā sporta veidā ievērojot un pārzinot sporta veida noteikumus un prasības. Cēsu novada čempionāti un turnīri var tikt organizēti, norādot vienu vai vairākus dalībnieku vecumposmus. Sporta spēļu veidos organizatoram jānodrošina pusi Cēsu novada komandu, kur katrā komandā ne mazāk kā 50% komandas dalībnieku reģistrētai dzīvesvietai jābūt Cēsu novadā, dalība čempionātā vai turnīrā, individuālajos sporta veidos ne mazāk kā pusei dalībnieku reģistrētajai dzīves vietai jābūt Cēsu novadā;
			4. Aktīvu dzīves veidu un tūrismu veicinošiem pasākumiem:
				1. līdz 1000 EUR (viens tūkstotis *euro*), ja dalībnieku skaits pasākumā ir no 300 līdz 500;
				2. līdz 1500 EUR (viens tūkstotis pieci simti *euro*), ja dalībnieku skaits pasākumā ir no 501 līdz 1000;
				3. līdz 2000 EUR (divi tūkstoši *euro*), ja dalībnieku skaits pasākumā ir no 1001 līdz 1500;
				4. līdz 2500 EUR (divi tūkstoši pieci simti *euro*), ja dalībnieku skaits pasākumā ir vairāk kā 1500.
			5. Cēsu novada biedrību un Cēsu Olimpiskā centra organizētajiem sporta pasākumiem:
				1. līdz 500 EUR (pieci simti *euro*). Vienai biedrībai vietējās, novada vai reģiona nozīmes pasākuma organizēšanai Pašvaldības finansējums var tikt piešķirts ne vairāk kā 2 (divu) pasākumu organizēšanai, ja attiecīgajā sporta veidā ar Pašvaldības finansiālu atbalstu tiek rīkots novada čempionāts vai turnīrs, ne vairāk kā 1 (viena) pasākuma organizēšanai;
				2. līdz 1000 EUR (viens tūkstotis *euro*), ja pasākums ilgst 2 dienas un vairāk un tajā piedalās 200 un vairāk dalībnieki no 3 un vairāk valstīm.
		4. Pašvaldība ir tiesīga pieprasīt no iesniedzēja nepieciešamo papildus informāciju.
		5. Pašvaldība ir tiesīga atteikt finansējuma piešķiršanu, norādot pamatotus iemeslus (vienādu sporta pasākumu vienlaicīga norise, trūkst finansējuma, nav noteikumos noteiktajā termiņā iesniegti norādītie dokumenti u.c.).
2. **Finansējums par īpašiem sasniegumiem sportā un neparedzētiem gadījumiem.**
	1. Finansējums sporta komandai un individuālajam sportistam ar visaugstākajiem sasniegumiem iepriekšējā kalendārajā gadā vai dalību augstākajā līgā valstī attiecīgajā sporta veidā tiek noteikts Sporta padomē.
	2. Uz Sporta pasākumu budžetā neparedzētajiem gadījumiem un nesadalītajiem pašvaldības budžeta līdzekļiem var pretendēt ikviena fiziska vai juridiska persona, kuras juridiskā adrese ir Cēsu novadā un kura pārstāvējusi Cēsu novadu Latvijas, vai Eiropas, vai pasaules līmeņa sacensībās un izcīnījusi vietu augstāku par vidējo, vai kura organizē sporta pasākumu, kurš nozīmīgs Cēsu novadam.
	3. Sporta padomei ir tiesības izvērtēt vienas komandas vai sportista, vai trenera ieguldījumu sporta veida attīstībā un vienreiz gadā ierosināt to atbalstīt ar naudas balvu līdz 1000 EUR no sporta budžeta nesadalītajiem līdzekļiem saskaņā ar nolikumu. Tā pamatā var būt ilgtermiņa ieguldījums novada sporta attīstībā konkrētajā sporta veidā.
3. **Finansējums Cēsu novada sporta bāzu daļējas nomas maksas apmaksai.**
	1. Uz pašvaldības finansējumu Cēsu novada sporta bāzu daļējas nomas maksas apmaksai var pretendēt:
		1. Sporta biedrības, kuru juridiskā adrese reģistrēta Cēsu novadā vai kuras īsteno licencētas interešu izglītības vai sporta programmas Cēsu novada bērniem un jauniešiem, un kuru vismaz viena komanda pārstāvējusi Cēsu novadu iepriekšējā laika periodā no 1.septembra līdz 31.augustam Latvijas mēroga sacensībās, vai izcīnījusi godalgotu vietu Latvijas, Eiropas vai pasaules līmenī;
		2. sportisti, kuri pārstāvējuši Cēsu novadu iepriekšējā laika periodā no 1.septembra līdz 31.augustam un izcīnījuši godalgotas vietas Latvijas čempionātos, Olimpiādēs vai piedalījušies Pasaules čempionātā, vienā vai vairākos Pasaules kausa posmos, Eiropas čempionātā (tajā skaitā līdzvērtīgas nozīmes sacensībās jauniešiem vai cilvēkiem ar īpašām vajadzībām) un izcīnījuši vietu pirmajā pusē no kopējā dalībnieku skaita;
		3. Juridiskas vai fiziskas personas, organizējot Cēsu novada čempionātus vai valsts, vai starptautiska mēroga pasākumus.
	2. Sporta biedrībām un individuālajiem sportistiem, kas vēlas pretendēt uz Pašvaldības finansējumu Cēsu novada sporta bāzu daļējas nomas maksas apmaksai, līdz 1.septembrim jāiesniedz pašvaldībai iesniegums un biedrībām, kas nav iepriekš kārtējā gadā pretendējušas uz Finansējumu sporta veidu attīstībai, Noteikumu 3.2.10 un 4.4. apakšpunktos minētie dokumenti;
	3. Lēmumu par tiesībām saņemt Pašvaldības finansējumu Cēsu novada sporta bāzu daļējas nomas maksas apmaksai biedrībām, individuālajiem sportistiem un juridiskām un fiziskām personām pasākumu organizēšanai, nosakot Pašvaldības finansējuma apmēru, pieņem Dome, ņemot vērā Sporta padomes atzinumu;
	4. Ja biedrība saņēmusi Pašvaldības finansējumu Cēsu novada sporta bāzu daļējas nomas maksas apmaksai, tai nav tiesību saņemt finansējumu sporta bāzes nomas maksas apmaksai no finansējuma sporta veidu attīstībai un biedrībām.

1. **Uz pašvaldības finansējumu attiecināmās izmaksas.**
	1. Uz finansējumu sporta pasākumu organizēšanai juridiskām un fiziskām personām attiecināmas šādas izmaksas:
		1. medicīnas pakalpojumi;
		2. apbalvojumi (kausi, medaļas, diplomi un balvas)
		3. maksa par infrastruktūras objektu izmantošanu (ievērojot noteikumu 7.4.apakšpunktu);
		4. citi tieši ar sacensību un treniņu organizēšanu saistīti pakalpojumu izdevumi, iepriekš saskaņojot tos pašvaldībā.
	2. Uz finansējumu sporta biedrībām sporta veidu attīstībai un individuālajiem sportistiem attiecināmas šādas izmaksas:
		1. dalības maksas sacensībās, treniņnometnēs;
		2. licences;
		3. transporta pakalpojumi uz un no sacensībām un treniņnometnēm;
		4. maksa par sporta infrastruktūras objektu izmantošana (ievērojot noteikumu 7.4.apakšpunktu);
		5. sporta spēļu komandām vienotas sporta formas, apavi, inventārs;
		6. citas ar mācību, treniņu darba nodrošināšanu saistītās pakalpojumu izmaksas, iepriekš saskaņojot tās Pašvaldībā.
	3. Pretendentam piešķirtais finansējums tiek pārskaitīts uz Pretendenta bankas kontu pēc līguma noslēgšanas, kurā noteikta pārskaitīšanas un atskaišu iesniegšanas kārtība Pašvaldībā.
	4. Pretendentiem, kuri saņēmuši pašvaldības finansiālu atbalstu, ir pienākums nodrošināt publicitāti Cēsu novada pašvaldībai, iekļaujot norādi par pašvaldības atbalstu visos paziņojumos gan medijos, gan publiskajās runās.
	5. Pašvaldībai ir tiesības atteikt finansējumu, ja nav izpildītas līgumā noteiktās saistības par iepriekšējo gadu.
2. **Kontroles mehānisms**
	1. Uzskaiti un kontroli par saņemto finansējumu un tā saņemšanas nosacījumu izpildi veic Cēsu novada pašvaldība.
	2. Pašvaldība ar tiesīga veikt iesniegtās informācijas atbilstības pārbaudi.
	3. Pašvaldība ir tiesīga pieprasīt finansējuma pieprasītājam papildu informāciju vai paskaidrojumus.
	4. Konstatējot nepatiesas vai nepilnīgas informācijas sniegšanu, finansējums var tikt samazināts vai atteikts.
	5. Piešķirto finansējumu drīkst izmantot tikai līgumā un Domes lēmumā norādītajiem mērķiem.
	6. Ja tiek konstatēts, ka piešķirtais finansējums netiek iztērēts paredzētajiem mērķiem vai nav iesniegta atskaite (vai tā ir nepilnīga) un attaisnojuma dokumenti par finansējuma izlietojumu, tas jāatmaksā Pašvaldības budžetā 10 (desmit) darba dienu laikā pēc saņemta rakstiska uzaicinājuma.
3. **Noslēguma jautājumi**
	1. Atzīt par spēku zaudējušiem Cēsu novada domes 2019.gada 7.februāra lēmuma Nr.49 “Par Cēsu novada domes 2019. gada 7. februāra noteikumus Nr. 5 “Par sporta pasākumiem un sporta attīstībai paredzēto pašvaldības budžeta līdzekļu sadales kārtību Cēsu novadā”;
	2. Šie noteikumi piemērojami attiecībā uz 2020.gada 23.janvāra lēmumā Nr.25 “Par Cēsu novada domes 2020.gada 23.janvāra saistošo noteikumu Nr.5 “Par Cēsu novada pašvaldības 2020.gada budžetu” paredzēto finansējumu;
	3. Noteikumi stājas spēkā 2020.gada 14.februāri.

Sēdes vadītājs

Cēsu novada domes priekšsēdētājs J.Rozenbergs

13.02.2020., Cēsīs